Laaste van Leon Brits se moordenaars gevonnisLeon en Suretha Brits (Foto: Verskaf) Minder as twee jaar nadat die geliefde hotelier Leon Brits vermoor is, is die laaste van sy moordenaars in die hooggeregshof in Upington lewenslank tronk toe gestuur. Enrich Williams (34) en Amantle Bareki (24) is Dinsdag skuldig bevind aan moord, roof met verswarende omstandighede en die onwettige besit van vuurwapens. Williams en Bareki in die hof. (Foto: Verskaf) Volgens Mojalefa Senokoatsane, woordvoerder van die Nasionale Vervolgingsgesag (NVG) in die Noord-Kaap, is hulle elk lewenslank gevonnis vir moord, 15 jaar vir roof en 10 jaar vir die onwettige besit van ŉ vuurwapen. Die vonnisse sal egter gelyklopend uitgedien word. Nie een van hulle mag ook nie weer vuurwapens besit nie. Die mans het Brits op 7 Oktober met ŉ mes gesteek, met ŉ bofbalkolf geslaan en met ŉ hondeketting verwurg, voordat hulle sy liggaam in die swembad gegooi het. Sy vrou, Suretha Brits, en Jacques van Vuuren het vroeër reeds skuld op die moord beken en is elk ook lewenslank tronk toe gestuur.